अॅाटो लेकर तृषा दीप्ति के पास आ गयी. सुर्ख लाल लिपस्टिक में दीप्ति गजब ढा रही थी, तृषा को देखकर वह मुस्कुराई, और कहा- क्या कर रहे हैं हमदोनों? और क्यों बोलो तो? दो शादीशुदा महिला अलग -अलग बसस्टैंड पर एक शादीशुदा पुरूष का इंतजार. दोनों ने एक दूसरे के आंखों में देखा. आरव से मिलने की बेचैनी दोनों को थी दोनों हंस दी. तभी दीप्ति के फोन पर आरव का काल आया, उसने पूछा कहां हैं आपलोग? दीप्ति ने आदतन मजाक किया- अरे दो इतनी सुंदर महिला खड़ी है और आपको दिख नहीं रही. आरव कहां चुप रहने वाला था उसने भी नहले पर दहला मारा, अरे महिलाएं तो कई दिख रहीं पर जिनसे मिलना है वो नहीं दिख रही.